|  |  | ### Hírlevél Új Könyvek 2024.11.08. |
| Ha szeretnénk boldogabban, egészségesebben élni, az egyik legjobb dolog, amit tehetünk, ha új nézőpontból nézünk rá saját életünkre. Ezt a nézőpontot úgy is hívhatjuk: "élettudatosság". Minden kulcsot, ami fontos a személyes fejlődésünkhöz, boldogulásunkhoz, gyógyulásunkhoz, megtalálhatunk a saját életünkben, csak tudni kell, hogyan keressük és mit kezdjünk vele. Ami végül leginkább meghatározza életünk minőségét, az a hozzáállásunk. Tudatos döntés arról, hogy aktívan vagy passzívan reagálunk egy-egy helyzetre; hogy a környezetünkre vagy önmagunkra figyelünk; illetve, hogy romboló vagy építő irányba mozdulunk. Ha jobban akarjuk magunkat érezni, egy ponton rá kell ébrednünk, hogy ehhez nem többre van szükségünk, hanem kevesebbre. Először belül kell takarítani, megszabadulni szükségtelenné vált terhektől, meghozni fontos döntéseket, megtisztulni és megújulni lélekben. Hasonlóan ahhoz, ahogy egy lakást újítanánk fel: a kiürítéssel kezdünk. Előbb tiszta tereket hozunk létre, azután helyezzük el benne az új bútorokat. Dr. Buda László "Mit üzen..." trilógiájának harmadik része - mely talán még az első két könyvnél is gyakorlatiasabb és szórakoztatóbb lett - számos kapaszkodót, modellt és térképet vonultat fel annak érdekében, hogy segítse ezt a belső megújulási folyamatot. A szerző a tőle megszokott személyességgel, együttérzéssel és humorral kíséri végig olvasóit a legnehezebb témákon is. |
| 24 kalandos meglepetés az ünnepi várakozáshoz! Készülj az ünnepekre a Minecrafttal! Tedd ünnepivé a játékot, és fedezd fel a 24 minikalandot napról napra! Építési útmutatók, vidám foglalkoztatók, karácsonyfadíszek, fergeteges viccek, izgalmas kihívások és rajzolási segédletek várnak rád - hogy minden eddiginél blokkosabb legyen idén a karácsony! |
| A "Böngéssz karácsonyi hangokat!" egy különleges könyv, amely elrepít a karácsony varázslatos világába. A könyv lapjain megelevenednek a városka ünnepi zsongása, a Mikulás műhelyének sürgés-forgása, a rénszarvasok pajtájának vidám zaja, és még sok más karácsonyi csoda. A hangmodulok segítségével minden jelenet valódi hangulatot teremt, legyen szó a csilingelő szánról vagy a gyerekek nevetéséről. |
| A Testamentum a A háború titánjai folytatása, ott kezdődik, ahol az előző könyv véget ér. A győzelmet ünneplő egyiptomiak fülébe jut, hogy a hükszoszok az ország másik felében, Alsó-Egyiptomban Memphisz ellen készülnek támadni. Mind ők, mind pedig az egyiptomiak bölcs öregje, Taita, tisztában van azzal, hogy bármelyik fél végső győzelmét a több évtizedes háborúban csak a Csillagok Talányának megoldása hozhatja el, melyet Imhotep, a csodás tehetségű építész, az első piramis, Dzsószer fáraó piramisának építője talált ki mintegy ezer évvel korábban, és a megoldást valamint a megoldáshoz vezető próbák titkát magával vitte a sírba. |
| John Scalzi három kisregényében a tőle megszokott könnyed hangnemben helyez radikálisan új megvilágításba hétköznapi helyzeteket, tálal izgalmas történeteket és gondolkodtat el életről és halálról, méltóságról és erkölcsről, erényekről és bűnökről. Egy alternatív jelenben majdnem lehetetlenné válik gyilkosságokat elkövetni. Az áldozatok 1000 esetből 999-szer visszatérnek az élők közé. Hogy hogyan? Senki nem tudja. De a tény megváltoztat mindent. Nemcsak a háborúkat és a bűnözést, de az egyszerű hétköznapi életet is. Új szakmák és hobbik jelennek meg, régóta létező szokások és iparágak alakulnak át. Tony Valdez irányítóként dolgozik - törvényesen, engedéllyel rendelkező hivatásos gyilkos, aki a halálba segít és visszahoz mindenkit, aki igényli a szolgáltatását. Bár jobbára rendkívül kockázatos műtéteknél előzi meg a természetes halált szükség esetén, korábban megjárta a szürke zónát, és tisztában van vele, hogy nem minden szaktársa tartja be a törvényt. Így, amikor egy kétes ügyletekben dolgozó irányítónak hirtelen nyoma vész, a Chicagói Rendőrség Tonyt kéri meg, hogy segítsen nekik eligazodni az újraárazott életnek és halálnak ebben a szürreális labirintusában. |
| Amikor saját fürdőszobájában, véres ruhában, ráadásul egy borotvával a kezében letartóztatják, Paris Peralta azonnal tudja, nagy bajban van. Azonban nem a kádban heverő híres humorista férjének holtteste miatt. Paris jóval inkább attól tart, hogy a hirtelenjében ráirányuló médiafigyelem férje halálánál is sötétebb dolgokat hoz napvilágra feledni kívánt múltjából; olyasmiket, amik még nagyobb bajba sodorják, mint egy gyilkosság vádja. Huszonöt évvel korábban Ruby Reyest, avagy ahogy a médiának köszönhetően mindenki ismerte, a Jégkirálynőt, hasonló gyilkosság miatt ítélték el Kanadában. Reyes azon kevesek egyike, aki pontosan tudja, kicsoda Paris valójában, és váratlan szabadulása után titkainak felfedésével fenyegeti egykori ismerősét. Parisnak nincs más választása: szembe kell néznie az annak idején a sötétben megesett dolgokkal. Elvégre egyetlen rosszabb dolgot tud elképzelni egy gyilkosság vádjánál: két gyilkosság vádját. Jennifer Hillier, a sötét, feszült hangulatú thrillerek kanadai mesterének új regénye az elmúlt évek egyik legnagyobb thrillersikere. |
| Üdvözöllek Mary konyhájában, ahol az elkészült ételek nemcsak a testet, hanem a lelket is táplálják. Ahogy az évszakok, úgy változnak a fogások is. Egy napérlelte eperrel díszített nyári desszerttől a kiadós téli ragukig az Évszakról évszakra tápláló ételek egész sorát mutatja meg egy esztendőre elosztva. "Mary szeretettel, valamint az ételek és a főzés határtalan imádatával üdvözli újra az olvasót konyhájában. Az Évszakról évszakra különleges módon mutatja be azokat a fogásokat, melyeket Mary a családjának és barátainak szokott készíteni. Jól átgondolt, szívmelengető és finom receptekben bővelkedik, amelyek rögtön a kedvenceitek lesznek." Lynn Crawford A Tűzhely & Otthon című könyv szerzője "Mary receptjei mindazt a könnyed, bájos és tiszta örömet adják át, amivel a konyhájában is találkozhatunk, így tisztelegve a naptár minden oldalára jutó friss és izgalmas alapanyagok előtt. Az Évszakról évszakra egész évre, minden alkalomra remek választás, legyen az spontán összejövetel vagy előre tervezett ünnepség." Zoë François A Zoë sütit süt című könyv szerzője és a Magnolia műsorvezetője |